Indtil videre har det taget et år at finde ud af, hvor en ny og større redningsbåd skal placeres, som erstatning for den gamle redningsbåd i Vorupør.

Fredag kunne landets ældste redningsbåd fejrer sit 60-års jubilæum. Derfor kalder pensionen, og et nyt skib er på vej. Men det nye skib er større, så det er der ikke plads til på redningsstationen i Vorupør i Thisted Kommune. Kommunen og Forsvarets Ejendomsstyrelse mener, det er en kompliceret affære. Men den køber stationslederen i Vorupør ikke. De holder bare møder - Jeg kan ikke forstå, at det skal tage så lang tid. De holder bare møder, og så sker der ikke en skid, siger han. Benny Bak frygter, at han ender med at stå med en lille gummi-redningsbåd, når 60-årige MRB31 fritages for tjeneste. - Den lille gummibåd kan vi ikke tage ud med i dårligt vejr, siger han. Indtil videre har Thisted Kommune og Forsvarets Ejendomsstyrelse arbejdet på en løsning i et år. Enten skal redningsstationen i Vorupør udbygges, så der bliver plads til det nye skib. Eller også skal man finde en helt ny lokation. Ingen dato - Der er flere muligheder, og der er flere matrikler i spil, siger Mogens Kruse, der er direktør for Teknik, Erhverv og Beskæftigelse i Thisted Kommune. - Og matriklen redningsstationen ligger på nu er på lejet grund, og hvor der er flere ejere. Og skal der en udvidelse til, så komplicerer det sagen yderligere, siger han. Mogens Kruse mener, at man sammen med Forsvarets Ejendomsstyrelse snart har en plan for, hvor redningstjenesten kommer til at ligge. Han kan dog ikke sætte en dato på, hvornår løsningen er klar.